laion/Wikipedia-Exotic huggingface dataset:
פשפשיתיים

פשפשיתיים (שם מדעי: Tingidae) היא משפחה של חרקים זעירים בגודל של (2-10 מ"מ) מסדרת הפשפשאים. המשפחה מונה כ-2,000 מינים שתוארו למדע מתוכם כ-55 מינים מצויים בישראל. גופם שטוח ואלפטי, גבית החזה לרוב בולטת באופן מובהק, לעיתים בצורת שלפוחית או מצלה על הראש כסכך כך שאינו נראה ממבט על. הכנפיים והחזה לרוב מרושתים ברשת עורקים שמחלקים את הכנפיים למספר אזורים שקופים המזכירים סריג תחרה (מכאן שמם באנגלית, פשפשי תחרה). הפשפשיתיים לרוב פונדקאים ספציפיים של צמחים. מינים אחדים יכולים להקים אוכלוסיות גדולות ובעלי יכולת להפוך למזיקי חקלאות או גינות נוי. רובם חיים על העלים והגבעולים הדקים באזורים בהם קל לנקב את האפידרמיס ולשתות את מוהל הצמח. כל שלב חייהם מהביצה לבוגר יכול להתקיים על אותו הצמח או אפילו אותו העלה או הענף, אך בתקופת הרבייה או במידה והאוכלוסייה הופכת צפופה מדי הבוגרים מסוגלים לעופף ולמצוא פונדקאים אחרים. רוב המינים מקימים דור או שניים בשנה, מקצתם דורות רבים יותר. רובם עובדים את החורף כבוגרים אך מינים אחדים עושים זאת בשלב הביצה או כנימפה. ככל הפשפשאים מחזור החיים הוא של גלגול חסר בו הנימפות דומות לבוגרים אך קטנות יותר וחסרי כנפיים. הנימפות מגיעות לשלב הבוגר לאחר כארבעה או חמישה גלגולים, תלוי במין. העץ הפילוגנטי של הפשפשיתיים אינו מבוסס דיו וכותבים שונים מפרשים את חלוקת תת-המשפחות והשבטים בצורה שונה. עדויות מאובנים של פשפשיתיים ניתן למצאו בעיקר בתוך ענברים שנוצרו משרף עצים. תת-משפחה Cantacaderinae Cantacader quadricornis תת-משפחה Tinginae פִּשְפְּשִית סַּמָּר Agramma atricapillum פִּשְפְּשִית גַּעדָה Copium teucrii פִּשְפְּשִית עַכְנַאי Dictyla echii פִּשְפְּשִית קיפּוֹדָן Elasmotropis testacea testacea פִּשְפְּשִית מְשוּלְחֶפֶת Galeatus scrophicus פִּשְפְּשִית וַּרְדָּנִיִּים Stephanitis pyri פִּשְפְּשִית צַמָר Tingis valida מדיה וקבצים בנושא פשפשיתיים בוויקישיתוף פשפשיתיים, באתר ITIS (באנגלית) פשפשיתיים, באתר NCBI (באנגלית) פשפשיתיים, באתר האנציקלופדיה של החיים (באנגלית) פשפשיתיים, באתר GBIF (באנגלית) פשפשיתיים, באתר אנציקלופדיה בריטניקה (באנגלית)
תומאס קסלר

תומאס קסלר (בגרמנית: Thomas Kessler, נולד ב-20 בינואר 1986 בקלן שבגרמניה המערבית) הוא כדורגלן גרמני אשר שיחק בעמדת השוער. קסלר ערך את הופעת הבכורה שלו במדי קלן, בעונת 2006/07, כאשר קבוצתו שיחקה במסגרת הבונדסליגה השנייה. בעונת 2010/11 הושאל לקבוצת סנט פאולי. ב-12 בספטמבר 2010, קסלר שיחק לראשונה במדי קבוצתו החדשה, במשחק מול קבוצתו המקורית פ.צ. קלן, אשר נערך במסגרת הבונדסליגה, וירד ליגה עם סנט פאולי בתום עונה זו. בעונה שלאחר מכן, 2011/12, הושאל לקבוצת איינטרכט פרנקפורט, במדיה שותף ב-4 משחקי ליגה בלבד, לאחר שאיבד את מקומו הפותח לאוקה ניקולוב (Oka Nikolov). בתום עונה זו חזר לפ.צ. קלן, שם היה בעיקר שוערו המחליף של טימו הורן. תומאס קסלר פרש ממשחק פעיל בשנת 2020. מדיה וקבצים בנושא תומאס קסלר בוויקישיתוף אתר האינטרנט הרשמי של תומאס קסלר תומאס קסלר, ברשת החברתית אקס (טוויטר) תומאס קסלר, באתר Transfermarkt תומאס קסלר, באתר Fussballdaten.de (בגרמנית) תומאס קסלר, באתר Soccerway תומאס קסלר, באתר WorldFootball.net תומאס קסלר, באתר FootballDatabase.eu פרופיל המאמן, באתר Transfermarkt Thomas Kessler, Fussballdaten (בגרמנית) Thomas Kessler - Player profile, www.transfermarkt.com (באנגלית) ערך זה הוא קצרמר בנושא כדורגלנים גרמנים. אתם מוזמנים לתרום לוויקיפדיה ולהרחיב אותו.
נבחרת ניו זילנד בכדורגל נשים

נבחרת ניו זילנד בכדורגל נשים מייצגת את ניו זילנד בתחרויות כדורגל נשים בינלאומיות ומנוהלת על ידי התאחדות הכדורגל של ניו זילנד. משחקה הראשון של הנבחרת התקיים ב-1975 במסגרת אליפות אסיה הראשונה, שבסופה היא אף זכתה בגביע. הייתה זו הפעם היחידה שניו זילנד השתתפה באליפות אסיה ולא באליפות אוקיאניה. הנבחרת העפילה ארבע פעמים לגביע העולם, אך מעולם לא ניצחה משחק במהלכו ומעולם לא הצליחה לעבור את שלב הבתים. כמו כן, הנבחרת השתתפה פעמיים בטורניר הכדורגל של המשחקים האולימפיים - בייג'ינג 2008 ולונדון 2012 (בו הגיעה עד רבע הגמר). בעבר, התחרתה ניו זילנד על תוארה ב-OFC עם נבחרת אוסטרליה. היא זכתה באליפות אוקיאניה בשנים 1983 ו-1991, ואילו אוסטרליה זכתה בה בשנים 1994, 1998 ו-2003. עם זאת, עקב מעברה של נבחרת אוסטרליה לקונפדרציית הכדורגל של אסיה ב-2006, הפכה ניו זילנד לנבחרת המובילה ביבשת וזכתה בכל אליפויות אוקיאניה שהתקיימו מאז (למעט ב-2022 אז לא לקחה חלק). הדירוג הנוכחי של נבחרת ניו זילנד ברשימת הדירוג של פיפ"א, הוא המקום ה-31 בעולם, נכון ל-16 באוגוסט 2024, ירידה של 3 נקודות לעומת ניקוד קודם. דירוג השיא 16 נמדד לראשונה בדצמבר 2013, והדירוג הכי נמוך 31 נמדד לראשונה באוגוסט 2024. 1991 - שלב הבתים 1995 עד 2003 - לא העפילה 2007 עד 2023 - שלב הבתים 1983 - מקום ראשון 1986 - מקום שלישי 1989 - מקום שני 1991 - מקום ראשון 1994 - מקום שני 1998 - מקום שני 2003 - מקום שני 2007 - מקום ראשון 2010 - מקום ראשון 2014 - מקום ראשון 2018 - מקום ראשון 2022 - לא השתתפה מדיה וקבצים בנושא נבחרת ניו זילנד בכדורגל נשים בוויקישיתוף אתר האינטרנט הרשמי של נבחרת ניו זילנד בכדורגל נשים (באנגלית) נבחרת ניו זילנד בכדורגל נשים, ברשת החברתית אקס (טוויטר) נבחרת ניו זילנד בכדורגל נשים, ברשת החברתית אינסטגרם דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
אסלאם שיעי באפגניסטן

האסלאם השיעי באפגניסטן היא קבוצת מיעוט הכוללת כ-20% מאוכלוסיית אפגניסטן. רובם המוחלט משתייך לתריסריים ומקצתם איסמאעיליים. החלק הארי של השיעים האפגנים משתייך לתריסריים, ובעיקר מבני ההזארה. הקבוצה השנייה בגודלה של תריסריים היא הפארסיוואן דברי הפרסית של מערב הפרבונציות הראת ופראה. קבוצות נוספות, קטנות משמעותית כוללות את קבוצות הביאט והקיזילבאש. חלק קטן יותר של השיעה האפגנית מורכב מקבוצות של השיעה הניזארית האיסמאעילית; קבוצות אלו כוללות רבים מדוברי הפאמיר בצפון-מזרח אפגניסטן, בעיקר במחוז באדקשאן שעל גבול טג'יקיסטן. מחוז בגלאן מהווה גם הוא בית לקהילה איסמאעילית, הסאיידים של קאיאן. מנהיגם הוא סאייד מנסור נאדרי ובנו סאייד ג'פאר נאדרי. במהלך מלחמת אפגניסטן כ-10,000 לוחמי מיליציה איסמאעילית הגנו על המבצר האיסמאעילי בקאיאן. הם צידדו בסובייטים לאור מחלוקות שהיו להם עם קבוצות לוחמות אחרות באפגניסטן. בשונה מקבוצות איסמאעיליות אחרות באזור ובעולם כולו, האיסמאעילים של בגלאן אינם מקבלים על עצמם את המנהיג האיסמאעילי העולמי אגהה ח'אן. מדיה וקבצים בנושא אסלאם שיעי באפגניסטן בוויקישיתוף ערך זה הוא קצרמר בנושא אסלאם ובנושא אפגניסטן. אתם מוזמנים לתרום לוויקיפדיה ולהרחיב אותו.
סופת השלגים בארצות הברית (ינואר 2016)

סופת השלגים בארצות הברית (ידועה גם כסופת השלגים ג'ונאס) הייתה סופה שהתרחשה בחלקה המזרחי והמערבי של ארצות הברית מ-21 עד 23 בינואר 2016. בעקבות השלגים העזים שירדו בסופה נהרגו 55 בני אדם. בחלק מהאזורים בארצות הברית כמות השלג הצטברה עד לגובה של כ-70 סנטימטרים ויותר. השיא היה 168 סנטימטרים. במהלך הסופה התבקשו חלק מתושבי ארצות הברית להישאר בבתיהם ולא לצאת עד שהסופה תחלוף. שיא הסופה התרחש ביום שבת, 22 בינואר 2016 בעיר ניו יורק ושם השלגים הגיעו עד למטר ויותר. בין 26 ל-28 בינואר 2016 הסופה הכתה גם בממלכה המאוחדת, ונרשמו גשמים חזקים עם קור עז והצפות. מדיה וקבצים בנושא סופת השלגים בארצות הברית בוויקישיתוף ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
אין אישה מעזה פניה בפני בעלה

אין אישה מעזה פניה בפני בעלה היא חזקה הלכתית לפיה נאמנת אישה בדין ודברים שבינה לבין בעלה כאשר היא טוענת את דבריה בפניו, מתוך הנחה שאם יסוד דבריה בשקר לא הייתה מעזה לטעון אותם בנוכחותו. תוקף חזקה זו ככל החזקות הוא מדאורייתא לפי רוב ככל הפוסקים, אך ישנה דעת יחיד מן הראשונים לפיה חזקה זו מדרבנן. בתלמוד הבבלי הובאה שיטת רבא שלדעתו אין לחזקה זו כל תוקף. אך למעשה התקבלה חזקה זו להלכה בספרי הפוסקים ובספרות השו"ת. יש שסברו שחזקה זו היא מקרה של חזקה אין אדם מעיז פניו בפני בעל חובו, סברתם נעוצה בהרחבה של כלל זה לכדי כך שאדם אינו מעז לשקר לעולם בפני האדם שאליו מתייחס השקר בלי זיקה לקשר מוקדם ביניהם. אך ראשונים כמו רש"י סברו שסיבת החזקה במקרה של בעל חוב נעוצה בכך שהמלווה הטיב עם הלווה בעצם ההלוואה ורק לכן הוא אינו מעיז פניו בפניו, לשיטה זו, מאחר שנאמנות האישה היא גורפת וחלה גם במקרים בהם לא נהנתה כלל מבעלה כמו במקרה של קידושי קטנה שבהם גם כסף הקידושין ניתן לאביה, אי אפשר לתלות את החזקות זו בזו, והחזקה שלפי "אין אישה מעזה פניה בפני בעלה" היא דין העומד בפני עצמו ולפיו טבע האישה שלא להעיז פניה ולשקר בפני בעלה, בלא להתחשב בנסיבות שבהן נעשה בעלה. ולכן דבריה מתקבלים כנכונים. בתלמוד מוזכרת חזקה זו רק לגבי נאמנותה של אישה לומר שהתגרשה גם כאשר בעלה מכחיש זאת, נאמנות זו מתבטאת בשני אופנים: א. כאשר האישה טוענת בבית הדין בפני בעלה "גירשתני", היא נאמנת גם כאשר הוא מכחיש זאת. ב. כאשר האישה מקבלת קידושין מאדם אחר בפני בעלה, עולה מכך שהיא גרושה, ונאמנת על כך גם אם בעלה טוען שלא גירש אותה מעולם. יש מן הפוסקים שהסתמכו על חזקה זו להענקת נאמנות לאישה במקרה שהיא טוענת לאין-אונות של הגבר בניגוד לעמדתו, לדבריהם גם בדבר כזה אין האישה מעזה פניה לשקר בפני בעלה, ומכך שטענה זאת עולה בבירור שדבריה נכונים. אך דבריהם שנויים במחלוקת. נחלקו הראשונים ולא הוכרעה ההלכה, אם הסתמכו על חזקה זו בוודאות, גם לקולא ולהוצאת ממון, שיותר לה להינשא לאחר בעקבות טענתה ואף לגבות את דמי כתובתה מבעלה. או שאין סומכים לגמרי על חזקה זו, אלא שאם כבר נישאת לאחר אין כופים אותם להתגרש, ואם קידש אותה אחר מחמירים להצריך אותה לקבל גט מהשני. האחרונים כתבו שבדורות האחרונים שוררות חוצפה ופריצות בעולם וניסיון העבר מלמד שאישה מעזה פניה ומשקרת גם בפני בעלה ולכן אין להסתמך הלכה למעשה על חזקה זו, אלא לחומרא. ואולם במקרה שישנה ראיה נסיבתית התומכת בעמדתה, נאמנת. מקורות ההלכה משנה תורה לרמב"ם, הלכות אישות, פרק ד' הלכה י"ג בית יוסף, אבן העזר, סימן י"ז שולחן ערוך, אבן העזר סימן י"ז סעיף ב' הערך אין אשה מעיזה פניה בפני בעלה מתוך מיקרופדיה תלמודית, באתר ויקישיבה היתר ממזרים המבוסס על הכלל "אין אשה מעזה פניה בפני בעלה", באתר "דין" תלמוד בבלי, מסכת נדרים, דף צ"א, עמוד א', ולפי בית הבחירה למאירי, מסכת כתובות דף כג, יש שנטו לפסוק כשיטה זו להלכה גם בתקופת הראשונים. תוספות כתובות דף יח עמוד א ד"ה חזקה. בית יוסף, להלן "לקריאה נוספת" בשם התוספות והרא"ש שהעניקו לאישה נאמנות במקרה כזה ובשם הרמב"ן שחלק עליהם בנקודה זו. שולחן ערוך, אבן העזר, סימן י"ז, סעיפים ב'-ג' ברמ"א. בית יוסף, שם. להרחבה בנקודה זו ראו: שדי חמד, כללים, מערכת א' אות שפ"ח ו"פאת השדי" שם, אות ק"ג. שו"ת מהרי"ק, שורש ע"ב.
ווגונים

ווגונים (Vogon) הם גזע של חייזרים בדיוניים מהכוכב ווגספיר (vogsphere) בסדרה מדריך הטרמפיסט לגלקסיה, אשר נכתבה על ידי דאגלס אדמס. בסדרה, הווגונים אחראים להריסה של כדור הארץ, בשביל לבנות כביש בין-גלקטי. הווגונים הם היומנואידים, אך גדולים יותר ובעלי עור ירוק. הווגונים מתוארים כ" אחד מהיצורים הכי לא נעימים בגלקסיה- לא רעים, אבל גסי רוח, בירוקרטים, ישירים ורשמיים", ו-"גורמים לסקס להראות כמו תאונת דרכים". בנוסף לכך, הם המשוררים של "השירה השלישית הגרוע ביותר ביקום", לדוגמה השיר מהספר המדריך לטרמפיסט בגלקסיה אשר נקרא על ידי הפרוסטטניק ווגון יילטץ: "אוה מקרטטן מושיקותייך מיקרוביותך לי היא! כגבגשושונריים עלי דבורה מבורחשת. גרופ עותר אני בפניך. פונטיניגי הופכדורמים. ובקפינטנציות תדלגרני עם חובקי אזרדיים פריכים ולא אקרעך במנעצונים עם הצהורובום שלמראשותי, תראה אם לא! — "מדריך הטרמפיסט לגלקסיה", עמוד 46 תרגום: מתי וגנריק ודנה לדרר הוצאת כתר (1985) ספינותיהם של הווגונים מתוארות כ-"דבר צהוב וגדול בצורה בלתי אפשרית", ש-"נראו יותר כאילו הקרישו מאשר ניבנו" ו-"תלויות באוויר באותה צורה שלבנים הן לא". ספינותיהם ידועות בכך שהם אינם ניתנות לזיהוי על ידי רדאר, ויכולות לנסוע דרך היפר-מרחב. הווגונים הם הבירוקרטים של הגלקסיה.
מצעדי ה-ARIA

מצעדי ה-ARIA הם המצעדים הרשמיים המפורסמים מדי שבוע על ידי איגוד תעשיות המוזיקה האוסטרלי (ARIA). המצעדים סוקרים את מכירות האלבומים והסינגלים באוסטרליה. המצעדים החלו להתפרסם בשנת 1966 והוכרו כמצעדים הרשמיים בשנת 1988. מצעדי ה-ARIA התפרסמו לראשונה בשבועון המוזיקה "Go-Set" ב-2 בפברואר 1966 והופיעו עד לסגירת השבועון ב-24 באוגוסט 1974. בעקבות הצלחת המצעדים ב-"Go-Set" החל גם השבועון "Kent Music Report" לפרסם מצעדים דומים החל בחודש מאי 1974. דייוויד קנט, עורך השבועון, פרסם באופן רטרוספקטיבי את המצעד האוסטרלי החל משנת 1940 ועד 1974 על סמך נתונים שאסף. באפריל 1983 החל איגוד תעשיית המוזיקה האוסטרלית לעשות שימוש בנתונים שפורסמו ולהפיץ אותם בחנויות תקליטים. במהלך יוני 1988 החל איגוד תעשיות המוזיקה לפרסם מצעדים באופן עצמאי. בשנה הראשונה נכללו במצעד אלבומי אולפן לצד אלבומי אוסף של אומנים שונים. ביולי 1989 הופרדו אלבומי האוסף והחלו להתפרסם במצעד נפרד. הדו"חות של איגוד תעשיות המוזיקה ובו דירוג 100 האלבומים והסינגלים המובילים בכל שבוע החל להיות זמין למנויים בינואר 1990 והודפס בכל שבוע עד יוני 1998. לאחר הפסקה קצרה הוא חזר לדפוס, ההדפסה פסקה סופית בסוף שנת 2000. המצעדים של איגוד תעשיות המוזיקה מבוססים על נתונים שנאספו מרשתות קמעונאיות דוגמת סיינטי וג'יי.בי היי. פיי ונתונים מחנויות וירטואליות דוגמת אייטיונס, בנדיט אף.אם, גט מיוזיק וביגפונד מיוזיק. החל מה-1 ביוני 2013 משודרת בכל שבת תוכנית הרדיו "Take 40 Australia", בה משודרים 40 הסינגלים המובילים במצעד. התוכנית משודרת בין השעות 15:00-19:00 ומיד בסיומה מתפרסמים המצעדים באתר האינטרנט של האיגוד. המצעדים המתפרסמים באתר הן גרסאות מקוצרות של המצעד המלא (50 האלבומים והסינגלים מתוך 100). רשימת המצעדים המלאה ניתנת לרכישה למנויים באמצעות הדואר האלקטרוני. מדיה וקבצים בנושא מצעדי ה-ARIA בוויקישיתוף אתר האינטרנט הרשמי של מצעדי ה-ARIA (באנגלית) רשימת המצעדים באתר איגוד תעשיות המוזיקה האוסטרלית The first ARIA top 50 singles chart (Countdown, 3rd July 1983) 25 Years Ago This Week: June 26, 1988, 26 June 2013 25 Years Ago This Week: July 2, 1989, 2 July 2014 ARIA Charts To Be Released Saturday 7pm, Commencing This Weekend באתר איגוד תעשיות המסיקה באוסטרליה
מספרים ראשוניים גדולים

נכון לדצמבר 2018, המספר הראשוני הגדול ביותר שידוע הוא 1 − 282,589,933, שהוא מספר בעל 24,862,048 ספרות, אשר התגלה על ידי GIMPS ב-7 בדצמבר 2018. רוב המספרים הראשוניים שהחזיקו את השיא הנ"ל בשלב כלשהו הם מספרי מרסן והם התגלו על ידי מבחן לוקאס-להמר למספרי מרסן. רשימה של עשרת המספרים הראשוניים הגדולים ביותר הידועים (נכון ל-2018): 23 מיליון ספרות: אותר המספר הראשוני הכי גדול באתר ynet. מספרים ראשוניים גדולים, באתר MathWorld (באנגלית) https://www.mersenne.org/primes/press/M82589933.html
לאו גולדהמר

אריה לאו גולדהמר (זהבי) (Leo Goldhammer;‏ 18 במרץ 1884 - 18 ביולי 1949) היה עיתונאי, משפטן, סוציולוג, סטטיסטיקן, מנהיג ציוני ואיש ציבור יהודי-אוסטרי ומאוחר יותר ישראלי. גולדהמר נולד במיכאילן (אנ') שבבוקובינה, האימפריה האוסטרית, לטייקון יצחק גולדהמר ואשתו סופי. גדל בבירת הדוכסות, צ'רנוביץ, וב-1904 עבר לבירת האימפריה, וינה. ב-1914 נישא לסידוני, נולד לו בן אחד, אלפרד (עימנואל), ושני נכדים, רות גולדהמר (אלדר) ואהוד גולדהמר. בשנת 1939 עלה לארץ ישראל המנדטורית. הוא מת ב-1949 לאחר שסבל במשך זמן מה מגידול מוחי. לאחר סיום לימודיו בגימנסיה הממלכתית בצ'רנוביץ, הוא למד משפטים ומדעי המדינה באוניברסיטת וינה, ולאחר מכן למד כלכלה באקספורט אקדמי (Export Akademie) שבווינה. מאוחר יותר למד בברלין סוציולוגיה מגאורג זימל, וכלכלה לאומית בפרנקפורט מפרנץ אופנהיימר. בנוסף לעבודתו כעורך דין, גולדהמר היה פעיל בתנועה הציונית, ומעורב בחיי החברה והתרבות של הקהילה היהודית הגדולה בווינה. הוא פרסם מאמרים רבים, כמו גם כתבים, עבודות וספרים, רובם בגרמנית, וכן מספר מחקרים על המעמד הסוציו-אקונומי של האוכלוסיות היהודיות של צ'רנוביץ ווינה. בין השנים 1933-1937 הוא היה העורך והמפרסם של כתב העת "דאס ורדנדה פלשתינה", וכתב כמה מאמרים בכתב העת "די שטימע - יידישע צייטונג". יחד עם עוד כמה פעילים ציונים הוא ייסד ב-1914 את "התנועה האקדמית תאודור הרצל", שפרסמה מאמרים בנושא ספרות עם ישראל וכן בסוגיית הציונות. ב-1921 הוא נהיה חבר בנשיאות הענף האוסטרי של הקרן קיימת לישראל, ושירת בתור יושב ראש בשנים 1937-1938. כמו כן היה מעורב בארגון המגבית קרן היסוד. ב-1925 הוא נבחר כציר לאספה הלאומית של הסוכנות היהודית באוסטריה, ושימש כיושב ראש בה בשנים 1926-1930. לאו ייצג את הקהילה היהודית הציונית של אוסטריה בקונגרסים הציוניים החמישה עשר עד העשרים ואחת. כמו כן, גולדהמר היה גם נשיא הקהילה היהודית בווינה, יושב ראש הספרייה היהודית הלאומית (Volksbibliothek), ונשיא הסניף האוסטרי של ליגת ארץ ישראל העובדת. הוא גם היה פעיל במועדון הספורט היהודי "הכח וינה", והיה ראש מחלקת השחייה התחרותית. אחרי סיפוח אוסטריה לגרמניה הנאצית נעשה גולדהמר מעורב בעליית הנוער, שעודדה עלייה לארץ ישראל. אחרי 1938 מרבית פעילותו החברתית והפוליטית התקיימה בישראל, כאחד ממייסדי מפלגת העלייה חדשה, וכחבר אספת הנבחרים. הוא התיישב בחיפה והיה ראש מחלקת רישום האוכלוסין במשרד הפנים עד 1949. שיחה עם ד"ר גולדהמר, נשיא ההסתדרות הציונית באוסטריה, דואר היום, 31 באוקטובר 1927 מ. ז., ד"ר א. זהבי-גולדהמר, דבר, 20 ביולי 1949 (נקרולוג) ד"ר זהבי-גולדהמר בדרכו האחרונה, דבר, 21 ביולי 1949 OBL, Oesterreichisches Biographisches Lexicon 1815-1950 (Austrian Academy of Science), p.23 Judaica Lexicon, Davar editions, Keter publisher, Israel, p.79, 1976 M. Henisch, Meebaiit Vemibachutz, Achdut Editor (Israel), p.246-247, 1961 Die Geistige Elite Osterreichs, Verlag C. Barth, Wien, p.265 -266, 1936 L. Goldhammer, Tchernowitz, in Arim Veimahot, Harav Kook Institute, p. 89-209, 1946 L. Goldhammer, Vienna, in Arim Veimahot, Harav Kook Institute, p. 175-289, 1950 Goldhammer, Leo.
פרנסיסקו קרבחאל

פרנסיסקו סבסטיאן קרבחאל (בספרדית: Francisco Sebastián Carvajal y Gual; ‏9 בדצמבר 1870 - 20 בספטמבר 1932) היה עורך דין ופוליטיקאי מקסיקני ששימש במשך פחות מחודש כנשיאה ה-36 של מקסיקו. נולד בקמפצ'ה ולמד משפטים. הוא כיהן במשרות רמות בממשל הנשיא פורפיריו דיאס, והיה נציגו של דיאס לשיחות השלום עם המורדים במהלך המהפכה המקסיקנית. בשנת 1913 לאחר רצח פרנסיסקו מדרו ותפיסת השלטון בידי ויקטוריאנו ורטה, מינה אותו ורטה לעמוד בראש מערכת המשפט המקסיקנית וב-10 ביולי 1914 התמנה כשר החוץ בממשלת ורטה. חמשה ימים בלבד לאחר מינויו כשר החוץ התפטר ורטה מהנשיאות בשל מהלכיהם של הגנרלים המהפכניים ובראשם ונוסטיאנו קאראנסה, הוכרזו בחירות כלליות וקרבחאל הוכרז אוטומטית כנשיא מקסיקו למשך החודש הקרוב לפי החוקה. ב-13 באוגוסט כבר עזב את משרדו וב-20 באוגוסט הושבע לתפקיד קאראנסה כמפקד המהפכה של מקסיקו. לאחר החלפת השלטון היגר קרבחאל לארצות הברית, שם התגורר בניו אורלינס הוא נישא ללואיז מרטין ונולד להם ילד אחד באוקטובר 1918. ב-1922 שב למקסיקו סיטי והמשיך לעסוק בעריכת דין עד פטירתו ב-20 בספטמבר 1932. מדיה וקבצים בנושא פרנסיסקו קרבחאל בוויקישיתוף
סבנה (סרט)

סבנה הוא סרט דוקו-דרמה ישראלי משנת 2015 המספר את סיפור הגבורה של סיירת מטכ"ל בעת חטיפת מטוס סבנה. את הסרט יצר נתי דינר, ביים רני סער ואחראי על התסריט משה זונדר. הסרט מציג את החטיפה מ-3 נקודות מבט: החוטפים הדרג המדיני הדרג הצבאי ב-5 במאי 1972 נכנסו, בנפרד, שני זוגות לטרמינל הבינלאומי בבריסל. שני הגברים ושתי הנשים נשאו דרכונים ישראליים ולא משכו תשומת לב מיוחדת. הארבעה היו חברי חוליה של ארגון הטרור "ספטמבר השחור". כשטיסה 571 של חברת התעופה הבלגית "סבנה" מבריסל לתל אביב חלפה מעל העיר, פרץ עלי-אבו סנינה, מפקד חולית החוטפים, אל תא הטייס. הוא הצמיד אקדח לראשו של הקפטן והורה לו להמשיך ולהטיס את המטוס לשדה התעופה לוד. עבור אבו סנינה הייתה זו חטיפת המטוס השלישית בחייו. בסופו של הסרט נראים חברי סיירת מטכ"ל משחררים את המטוס בפעולה נועזת. מובן כי מתלווים לסרט קטעים אשר מטרתם להמחיש ולצייר לצופים איך נראתה, פחות או יותר, חטיפת מטוס סבנה. הסרט לוקה במספר אי-דיוקים; על מדי השחקן שגילם את מפקד פיקוד המרכז האלוף רחבעם זאבי נענד אות מלחמת יום הכיפורים, אף שהיא פרצה רק לאחר למעלה משנה; השחקן שגילם את הרמטכ"ל דוד אלעזר ענד על מדיו את אות מלחמת ההתשה, אלא שזה חולק רק לאחר 31 שנים, ב-2003; כלא נפחא, שהוזכר בסרט כעובדה, הוקם רק ב-1980. הסרט שודר לראשונה ב-8 בספטמבר 2015 בערוץ 2. בסרט ישנן עדויות של הנוסעים, של הלוחמים, בהם עוזי דיין, בנימין נתניהו, דני יתום ואהוד ברק (מפקד סיירת מטכ"ל ומבצע החילוץ), ושל שר התחבורה דאז שמעון פרס. כמו כן, הסרט כולל קטעים מהקלטה של תיאור המקרה מנקודת ראותו של קפטן המטוס רג'ינלד לוי, המספר על כך בגוף ראשון, וכן ראיון מיוחד עם אחת החוטפות, תרז הלסה, שנותרה בחיים, שוחררה בעסקת ג'יבריל וחיה בירדן. נפטרה בגיל 65 בירדן ב-29 במרץ 2020. לדברי האלוף עוזי דיין, מפקד צוות החילוץ מסיירת מטכ"ל היא "מתה מאוחר מדי לטעמי". סבנה, ברשת החברתית פייסבוק "סבנה", במסד הנתונים הקולנועיים IMDb (באנגלית) "סבנה", באתר AllMovie (באנגלית) "סבנה", באתר אידיבי "סבנה", במסד הנתונים הקולנועיים KinoPoisk (ברוסית) "סבנה", במיזם "אישים" לתיעוד היצירה הישראלית איתי שטרן, הסרט "סבנה" קורא תיגר על סיפור הגבורה של סיירת מטכ"ל, באתר הארץ, 8 בספטמבר 2015 עתרת סלייטר, בכיכובו של נתניהו: הצצה לסרט על חטיפת ה"סבנה", באתר nrg 'לקחתי רימון ללא נצרה מיד המחבלת' - חדשות ביטחון, באתר ערוץ 7 חדשות, פוליטיקה, תרבות, יהדות ועוד ערך זה הוא קצרמר בנושא קולנוע ובנושא ישראל. אתם מוזמנים לתרום לוויקיפדיה ולהרחיב אותו.
יויה אוסאקו

יויה אוסאקו (ביפנית: 大迫 勇也, בתעתיק לטיני: Yuya Osako, נולד ב-18 במאי 1990 בקסדה שבמחוז קגושימה שביפן) הוא כדורגלן יפני המשחק בקבוצת ויסל קובה ובנבחרת יפן. עונת הבכורה שלו בכדורגל מקצועני, הייתה ב-2009, עת עלה לשחק בקבוצת הבוגרים של המועדון היפני קאשימה אנטלרס. לאחר 5 עונות בהן שיפר את ממוצע הבקעותיו מעונה לעונה, חתם אוסאקו ב-6 בינואר 2014 במועדון הגרמני מינכן 1860. במינכן, אוסאקו סיים חצי עונת בכורה אירופאית מרשימה, לאחר שכבש 6 שערים ב-15 משחקי ליגה. עקב ביצועיו המרשימים, כבר ביוני 2014, אוסאקו נרכש על ידי פ.צ. קלן, העולה הטרייה לבונדסליגה, והפך עד מהרה לשחקן הרכב קבוע. בפברואר 2019 נבחר אוסאקו לכדורגלן השנה ביפן לשנת 2018. אוסאקו חזר ליפן באוגוסט 2021, וחתם בויסל קובה. לאחר שייצג את נבחרותיה הצעירות של יפן, אוסאקו שיחק לראשונה במדי הנבחרת היפנית בשנת 2013. ב-25 ביולי 2013, כבש את שערו הראשון וגם השני במדי נבחרתו, בניצחון 2–3 מול אוסטרליה, במשחק במסגרת גביע מזרח אסיה. אוסאקו השתתף עם יפן במונדיאל 2014 מדיה וקבצים בנושא יויה אוסאקו בוויקישיתוף יויה אוסאקו, ברשת החברתית אינסטגרם יויה אוסאקו, באתר Transfermarkt יויה אוסאקו, באתר Fussballdaten.de (בגרמנית) יויה אוסאקו, באתר Soccerway יויה אוסאקו, באתר BDFutbol יויה אוסאקו, באתר WorldFootball.net יויה אוסאקו, באתר National Football Teams יויה אוסאקו, באתר FootballDatabase.eu יויה אוסאקו, באתר ESPN ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
Superman (שיר של אמינם)

Superman הוא שיר של הראפר האמריקני אמינם, הוא השיר הרביעי באלבומו The Eminem Show שיצא לאור ב-2002. הוא כולל שירת רקע על ידי Dina Rae, השיר יצא בתאריך ה-27 בינואר 2003. השיר זכה במקום 50 בבילבורד הוט 100. השיר מדבר על מערכות היחסים הלא יציבות עם הבנות המופקרות שלאמינם היו בחיים ואיך הוא מתכנן להתמודד עם עובדה זו. באוטוביוגרפיה שאמינם הוציא בשנת 2008, ‏ The Way I Am, אמינם חשף כי השיר Superman נכתב כל מערכת היחסים שלו עם מריה קארי. שיר זה מאוד דומה בתוכנו ל-Drug Ballad ולשיר Pimp Like Me ביחד עם D12. הסרטון לשיר כולל את כוכבת הפורנו ג'ינה לין. מידע על היצירה "Superman" באתר מיוזיק בריינז סרטון השיר "Superman" באתר יוטיוב השיר בגרסה המצונזרת, וידאו קליפ של השיר באתר יוטיוב המילים של השיר באתר MetroLyrics
כדורגלן השנה באמריקה הדרומית

כדורגלן השנה באמריקה הדרומית הוא תואר המוענק לכדורגלן הדרום אמריקאי הטוב ביותר שמשחק בקבוצה באמריקה הדרומית. הפרס מוענק מדי שנה משנת 1971. בין השנים 1971 ל-1992 בחר העיתון הוונצואלי "אל מונדו" את הזוכה מתוך כלל השחקנים הדרום אמריקאים, גם אלו אשר שיחקו מחוץ ליבשת. החל מ-1986 בוחר העיתון האורוגוואיי "אל פאיס" את הזוכה אשר חייב גם לשחק באמריקה הדרומית. כדורגלן השנה בעולם
פדרו לסקוראין

פדרו חוסה דומינגו דה לה קלסאדה מנואל מריה לסקוראין פארדס (בספרדית: Pedro José Domingo de la Calzada Manuel María Lascuráin Paredes; ‏8 במאי 1856 - 21 ביולי 1952) היה פוליטיקאי מקסיקני, ששימש כנשיאה ה-34 של מקסיקו במשך פחות משעה ב-19 בפברואר 1913, תקופת הנשיאות הקצרה בעולם. קודם כיהן לסקוראין במשך שתי קדנציות כשר החוץ של מקסיקו וניהל בית ספר למשפטים במקסיקו סיטי. לאחר המהפכה שהתרחשה במקסיקו נכלא הנשיא פרנסיסקו מדרו בארמון הלאומי. כדי לשוות לחילופי השלטון מראה חוקי, שוכנע מדורו להתפטר, מתוך אמונה שכך יינצלו חייו. לפי חוקת 1857 של מקסיקו, בעת נבצרות עוברות סמכויות הנשיא בסדר הבא: סגן הנשיא, התובע הכללי, שר החוץ ושר הפנים. בעת ההפיכה אנשיו של ויקטוריאנו ורטה כצרו גם את סגנו מדרו ואת התובע הכללי. ורטה תכנן שלסקוראין יושבע כנשיא מתוקף תפקידו כשר החוץ, ואז הוא ימנה את ורטה עצמו לשר הפנים ויתפטר. כך נוצר מצב שבו ב-19 בפברואר 1913 כיהן לסקוראין כנשיא מקסיקו ה-34, לכהונה של פחות משעה. גרסאות שונות ניתנו לזמן המדויק של כהונתו והן נעות בין 15 דקות ל-56 דקות. בכל מקרה הייתה כהונתו כנשיא לקצרה ביותר המתועדת בהיסטוריה העולמית. באותו ערב התכנסה ישיבה מיוחדת של הקונגרס שאישרה את המינוי, תחת איומי רוביהם של חיילי ורטה. ימים ספורים לאחר מכן בוימה התקפה על שומריהם של פרנסיסקו מדרו וסגנו חוסה מריה פינו סוארס (אנ'), שנוצלה כדי לרצוח את שניהם תוך כדי התגוננות מפני ניסיון חילוצם. ורטה הציע ללסקוראין מושב בממשלתו אך הוא סירב, פרש מהפוליטיקה וחזר לעסוק בלימודי משפטים ובעריכת דין. מדיה וקבצים בנושא פדרו לסקוראין בוויקישיתוף
ראיו OKC

ראיו OKC היא קבוצת כדורגל אמריקאית מאוקלהומה סיטי המשחקת בליגת הכדורגל האמריקנית הצפונית (NASL) החל מעונת 2016. ב-10 בנובמבר 2015, ה-NASL הודיע כי מועדון חדש בשם ראיו OKC יתחיל לשחק בעונת 2016. רוב מניות המועדון החדש הם בבעלות ראול מרטין פרסה, הבעלים של ראיו ואיקאנו מהלה ליגה, שקנה את רוב המניות של מועדון הכדורגל אוקלהומה סיטי, חלק קטן מהמניות מוחזקות בבעלות יליד אוקלהומה שון ג'ונס. ראיו OKC מנוהלת על ידי הבעלים לשעבר של מועדון הכדורגל שהתפרק אוקלהומה סיטי. מאמן סן אנטוניו סקורפיונס לשעבר, אלן מארקינה הוחתם למאמן הראשי של ראיו OKC, ב-7 בינואר 2016. מדיה וקבצים בנושא ראיו OKC בוויקישיתוף אתר האינטרנט הרשמי של ראיו OKC פרופיל, באתר Transfermarkt פרופיל, באתר FootballDatabase.eu